Зрэшты, дробязей у любой сферы вытворчасці не бывае. Нават дрэнна памыты, не так прасушаны посуд можа стаць прычынай развіцця бактэрый і скісання малака. Тэхналагічныя асаблівасці важна не толькі ведаць. Трэба дабівацца іх безумоўнага і паслядоўнага выканання, засваення на ўзроўні набытых інстынктаў. І не толькі спецыялістамі-тэхнолагамі. Такі ўзровень успрымання патрабаванняў важна прывіць тым, хто выпасае і доіць жывёлу. Аднак для гэтага павінна быць створана сістэма эканамічнага стымулявання, упэўнены старшыня райвыканкама Васілій Чараднік, які актыўна ўдзельнічаў у размове, што ішла ля дойнага статку МТФ “Савінічы” ААТ “Сінягорскае”. Ён нагадаў кіраўнікам сельгасарганізацый пра персанальную адказнасць у пытаннях аховы працы, стварэнні ўмоў адпачынку.